Утврда је изгубила своју намену након повратка Турака у ове крајеве 1738. и београдским миром. Препуштена зубу времена и значајно оштећена у сукобима који су уследили — Кочиној крајини и Првом српском устанку, материјал утврде, пре свега куле, је ваљевско становништво почело да разноси и користи при изградњи других објеката, најпроминентније Ненадовића куле на Кличевцу, саграђене за потребе Устаничке државе.